Registreeritud EAL-s    ____________________________	“_____”________	2005.a.

EAL Rallikrossi Komitee   __________________________	“_____”________	2005.a.

Autode ringrajasõiduvõistlused

“EST-RING – 2005”

1.mail 2005.a. PÄRNU RINGRAJAL

VÕISTLUSTE JUHEND

I   VÕISTLUSTE KORRALDUS

1.Võistlused viiakse läbi vastavuses EAL Võistlusmäärustiku, EAL Tehniliste Tin-
gimuste, Eesti MV  Üldjuhendi ning käesoleva Juhendi järgi.
2.   Võistlused on Eesti MV 1. etapiks.
3.   Korraldaja:  SA “AUDRU ÕPPE- ja TREENINGKESKUS” (Reg. nr. 90004734; aadress:
      Pärna allee 7, Audru 88301, Pärnu maakond; kontakttelefon 50-18 393 (Enn Teppand)). 

Peakohtunik		- TOIVO JÕEÄÄR
Peasekretär       	 	- IRENE VAINO
Peaajamõõtja		- ASPER LEPIK
Distantsiülem		- MART VILLISTE	

II   AJAKAVA

Pühapäev, 1. mai		8.00		Sekretariaadi töö algus
   						Tehnilise kontrolli algus
			           8.15		Meditsiinilise kontrolli algus
                                         10.10		Treeningsõitude algus
			         14.50		Kvalifikatsioonisõitude algus
16.30		Võistlusstartide algus

	*  Meditsiinilises kontrollis on võistlejal kohustuslik esitada võistlejalitsents.
	Ametlik teadetetahvel asub stardipaigas sekretariaadi-paviljoni seinal. Seal avaldatakse kogu ametlik teave: täpne ajakava, bülletäänid, esialgsed tulemused jmt.

III   OSAVÕTJAD

1.Võistlema lubatakse sportlasi, kellel on esitamiseks järgmised dokumendid:
a)registreerijalitsents või selle koopia omaniku pitsati originaaljäljendiga
b)võistlejalitsents
c)täidetud vormikohane osavõtuavaldus
d)Võistlusauto Tehniline Kaart

IV   VÕISTLUSMASINAD

1.Võistlused toimuvad masinaklassides ERK-Standard ja Noorteklass (seeriaautod
kuni 1600 ccm).
      2.	Ringiaegade mõõtmiseks peab autole olema paigaldatud transponderi kinniti (enne
	auto esitamist tehnilisele komisjonile). Kinnitid hinnaga 150 krooni saadaval kohapeal.
	Kinniti on peale raha tasumist võidusõitja omand.
	Momendist, kui transponder kinnitatakse võistlusautole, vastutab selle eest võistleja.
	Transponderi maksumus 5100 krooni tasutakse kaotamise, lõhkumise või mitte-õige-
	aegse tagastamise korral. Transponderid peavad olema tagastatud hiljemalt 60 minutit
	peale antud sõitja viimase sõidu lõppu igal päeval.

V   VÕISTLUSRADA

1.Võistlused viiakse läbi Pärnu ringrajal EST-RING (raja pikkus 2200 meetrit, laius 8 kuni 12 meetrit).
2.Keelatud on kasutada igasuguseid liiklusvahendeid (jalgrattad, rollerid jmt) treeningute, kvalifikatsiooni- ja võistlussõitude ajal raja- ja rajabokside tsoonis.
3.Keelatud on rajale sõit eelstardist, kui on välja pandud punane lipp või fooris põleb punane tuli.
4.Keelatud on igasugune treening nii rajal kui boksides, välja arvatud selleks määratud ajal. Keelu eiramine toob kaasa karistuse rahatrahvi näol või võistlustelt kõrvaldamise.

VI   VÕISTLUSTE LÄBIVIIMINE

1.Igas masinaklassis viiakse läbi üks ajamõõtmisega kvalifikatsioonisõit pikkusega 15 minutit. Kvalifikatsioonisõidus saavutatud parima ringi aeg määrab stardijärjekorra esimeses võistlussõidus. Teises võistlussõidus starditakse vastavalt esimeses sõidus saavutatud parimatele ringiaegadele. 
2.Kasutatakse stardipaigutust 1-1-1-1.
3.Stardikorraldus. Eelstart avatakse 15 minutit enne starti ja suletakse 5 minutit enne starti. Need võistlejad, kes ei suutnud enne eelstardi sulgemist rajale sõita, stardivad rajaboksist kohtuniku lipumärguande järgi peale seda, kui ülejäänud võistlejad on möödunud rajaboksitee pealesõidu kohast.
5 minutit enne starti näidatakse võistlejatele tahvlit kirjaga 5 min.
3 minutit enne starti näidatakse võistlejatele tahvlit 3 min. Mootorid seisatakse. Kõrvalised isikud lahkuvad rajalt.
1 minut enne starti näidatakse võistlejatele tahvlit 1 min., mootorid käivitatakse ja mehaanikud lahkuvad rajalt.
1 minuti möödumisel sõidavad kohtuniku lipu märguande peale võistlejad soojendusringile, möödasõit, stardiharjutused ja põhjendamatult aeglane sõit on keelatud. Soojendusringil korda rikkunud võistleja paigutatakse võistlejaterivi lõppu ja tema võistlussõidu läbimise ajale lisatakse 10 sekundit. Soojendusringilt tulles rivistuvad võistlejad oma stardikohtadele.
Kui kõik võistlejad on oma kohad sisse võtnud, näidatakse tahvlit 10 sek. 10 sekundi jooksul toimub start. Start antakse valgusfooriga, milles süttivad üksteise järel punased tuled. Punaste tulede kustumise hetk on stardikäsklus. Valestardi eest lisatakse võistleja võistlussõidu läbimise ajale 20 sekundit. Stardijoon on märgitud rajakattele, finisijoon asub stardijoonest 10 meetri kaugusel sõidu suunas.
4.Mõlemas klassis peetakse kaks võistlussõitu.
5.Peale võistlussõidu võitja finiseerimist on finis avatud kolm minutit.
6.Soojendusring on kohustuslik, ooteaeg enne soojendusringi on 5 minutit.
7.Sõidud toimuvad EAL Ringrajasõidu VM kohaselt.

VII   VÕISTLUSTULEMUSTE ARVESTAMINE. PROTESTID

      Lõplikud punktid rallikrossi EMV tabelisse antakse kahe sõidu kokkuvõttena 
      rallikrossi punktisüsteemis. Ühe lisapunkti saab iga klassi päeva kiirema ringi 
      sõitnud võistleja.

Punktiarvestus kahe sõidu kokkuvõttes toimub vastavalt tabelile:

KOHT		1	2	3	4	5	6	7	8	9	10
PUNKTE		25	20	16	13	11	10	9	8	7	6

KOHT		11	12	13	14	15
PUNKTE		5	4	3	2	1        		

1.Punktisumma võrdsuse korral eelistatakse parema tulemuse (koha) saavutanud võistlejat, edasise võrdsuse korral paremat kohta teises sõidus.
2.Sõidus või osasõidus tulemuse saamiseks tuleb läbida vähemalt 75%  võitja poolt läbitud ringide arvust.
3.Kinnine park on igas klassis kuuele esimesena lõpetanule 20 minutiks.
4.Proteste võistlustulemuste kohta võib esitada 15 minuti jooksul peale tulemuste ülespanekut ametlikul teadetetahvlil. Protesti esitamisel on kohustuslik tagatisraha summas 500 EEK (5000 EEK, kui on vajalik auto lahtivõtmine) tasumine. Proteste võistlusautode kohta võetakse vastu 10 minuti jooksul peale antud sõidu lõppu (sõidu võitja finisiajast).
5.Protest esitatakse võistluste peakohtunikule koos tagatisraha tasumist tõendava dokumendiga. Alusetu protesti korral tagatisraha ei tagastata.
6.Kui kohtunike kolleegium peab vajalikuks auto lahtivõtmist, teostatakse see võistkonna liikmete poolt. Lahtivõtmisest keeldumine toob kaasa võistlustulemuste tühistamise.
7.EAL ja korraldaja ei vastuta võistlustel toimuda võivate avariide tagajärgede eest.

VIII   AUTASUSTAMINE

1.Iga klassi kolme paremat sportlast autasustatakse karikaga.
2.Eriauhinnad.

IX   VÕISTLUSTE OSAVÕTUMAKS

1.Osavõtumaks klassis 	ERK-Standard		- 800 krooni
Noorteklassis		- 500 krooni.
2.Osavõtumaksud tasutakse registreerimisel võistluspaigas.

Treeninglaagri osavõtumaksud on toodud vastava laagri juhendis.

								KORRALDAJAD